**Visagino ,,Gerosios vilties“ progimnazijos**

****

**2025 metų**

**VEIKLOS PLANAS**

PATVIRTINTA

Progimnazijos direktoriaus

2025 m. kovo mėn. 21 d.

įsakymu Nr. V-37

**PROGIMNAZIJOS MISIJA, VIZIJA, VERTYBĖS, TIKSLAI**

**VIZIJA**

Visagino „Gerosios vilties” progimnazija — tai mokykla, kurioje prasideda kiekvieno vaiko sėkminga ateitis.

**PROGIMNAZIJOS MISIJA**

Visagino „Gerosios vilties” progimnazija atliepia bendruomenės poreikius, ugdo kūrybiškai ir kritiškai mąstančią asmenybę ir puoselėja kiekvieno mokinio saviugdą daugiakultūrėje visuomenėje.

**VERTYBĖS IR FILOSOFIJA**

Kiekvienas vaikas yra kam nors gabus, svarbu padėti jam atsiskleisti, pagal galimybes patirti mokymosi sėkmę, atrasti savo poreikius atitinkančią veiklą.

Mokyklos veikla grindžiama lygių galimybių principu bei visu bendruomenės narių bendravimu ir bendradarbiavimu, skatinama būti atsakingiems už mokymosi pasiekimus ir elgesį.

**PRIORITETAI:**

Inovatyvių mokymosi metodų, paremtų aktyviu mokinių mokymusi naudojimas;

Itraukusis ugdymas: individualių mokymosi poreikių atliepimas. Specialiųjų poreikių turinčių mokinių, iš užsienio atvykusių mokinių, taip pat talentingų mokinių ugdymas ir jų potencialo stiprinimas;

STEAM veiklų plėtojimas.

**TIKSLAI**:

**1.Ugdymo proceso, aplinkos ir duomenimis grįstos veiklos tobulinimas.**

1.1.Ugdyti mokinių dalykines ir asmenines kompetencijas, gerinti mokinių pasiekimus.

1.2.Vykdyti duomenų analize ir įsivertinimu grįstą mikroklimato stebėseną.

1.3.Įgalinti ir užtikrinti saugią bei sveiką ugdymosi aplinką.

**2.Siekti kokybiško įtraukiojo ugdymo, kuriant edukacines aplinkas patirtiniam ugdymui(si).**

2.1. Organizuoti ir koordinuoti veiklas, orientuotas į sėkmingą įtraukiojo ugdymo diegimą, palankios ugdymo(si) aplinkos kūrimą bei asmeninę ūgtį.

2.2. Vykdyti prevencinę veiklą, ugdyti sveikos gyvensenos įgūdžius.

2.3 Tobulinti progimnazijos edukacines erdves.

**3.Kurti šiuolaikišką ir saugią visos dienos mokyklą.**

3.1.Organizuoti patrauklias mokinių poreikius atitinkančias veiklas progimnazijoje.

3.2.Kurti šiuolaikiškas ugdymo(si) aplinkas, atnaujinti priemones, įtraukti į bendrakūrą mokyklos bendruomenę.

**PROGIMNAZIJOS VEIKLŲ STIPRYBĖS, SILPNYBĖS, GALIMYBĖS, GRĖSMĖS**

|  |  |
| --- | --- |
| Stiprybės  | Silpnybės  |
| 1. Mokykla atvira ir svetinga, tenkinanti bendruomenės poreikius. 2. Nuosekliai įgyvendinama mokyklos strategija. 3. Geri mokinių kūrybiniai ir sportiniai pasiekimai. 4. Mokykla kaip organizacija siekia pažangos ir gerina įvaizdį. 5. Pilietiškumo ugdymas ir kitų kultūrų puoselėjimas. 6. Sėkmingai įgyvendinami projektai. 7. Racionaliai ir tikslingai naudojamos lėšos kuriant jaukesnę ugdymosi aplinką.8. Visos dienos mokykla.9. Pakankamai turtinga progimnazijos IKT ir organizacinės technikos bazė. | 1. Mokinių mokymosi motyvacijos stoka.2. Nepakankamai dėmesio skiriama mokymo individualizavimui, dėl to gali mažėti mokymosi motyvacija. 3. Būtina stiprinti mokinių, tėvų ir mokytojų tarpusavio santykius abipusiu pasitikėjimu, stiprinti bendruomeniškumo jausmą. 4. Lietuvių kalbos vartojimas. 5. Nėra įrengtos laboratorijos.6. Socialinės problemos, kylančios mokinių šeimose, įtakoja jų ugdymosi rezultatus. |
| Galimybės  | Grėsmės  |
| 1. Progimnazijos bendruomenės priimtų mokyklos taisyklių ir reikalavimų laikymasis.2. Stiprios mokytojų ir pagalbos specialistų komandos subūrimas padėtų šalinti mokymosi sunkumų priežastis ir spręsti mokymosi problemas. 3. Tinkamų vertinimo ir įsivertinimo strategijų stiprinimas, mokymosi tikslų ir jų įgyvendinimo dermės užtikrinimas. 4. Ugdymo turinio diferencijavimo ir individualizavimo gilinimas. 5. Gabių vaikų atpažinimas ir ugdymas. 6. Glaudesnis mokytojų, mokinių ir tėvų bendradarbiavimas. 7. Spartus pedagogui būtinų kompetencijų įgijimas ir turimų tobulinimas, taikant jas šiuolaikinio ugdymo proceso planavime ir įgyvendinime.   | 1. Mokinių skaičiaus mažėjimas. 2. Mokinių saugumas: neįrengta elektroninė praleidimo sistema, neaptverta mokyklos teritorija. 3. Specialiųjų poreikių mokinių su elgesio ir emocijų sutrikimais skaičiaus didėjimas. 4. Didėjanti visuomenės socialinė diferenciacija neigiamai įtakoja mokinių tarpusavio santykius ir bendravimą. 5. Mažėjantis tėvų bendradarbiavimo su  mokykla rezultatyvumas.6. Tėvų ir vaikų bendravimo stoka (ypač šeimų, kurių nariai išvykę į užsienį), įtakoja mokinių mokymosi motyvaciją. 7. Plintanti vaikų priklausomybė nuo kompiuterinių žaidimų, bendravimo virtualioje erdvėje.  |

**I. ĮVADAS**

**1. Mokinių skaičius ir klasių komplektai (duomenys rugsėjo 1 d.):**

 2024 – 2025 m. m. progimnazijoje mokosi 445 mokiniai, suformuota 20 klasių komplektų.

Mokinių skaičius klasėse pasiskirstė taip:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Klasės | 1 | 2 | 3 | 4 | 5 | 6 | 7 | 8 |
| Klasių komplektai | 3 | 2 | 3 | 3 | 3 | 2 | 2 | 2 |
| Mokinių skaičius | 51 | 47 | 54 | 56 | 70 | 57 | 57 | 53 |

**2. Specialiųjų ugdymosi poreikių turinčių mokinių skaičius (besimokančių pagal pritaikytas ir individualizuotas programas) –**

100 proc. specialiųjų ugdymo(si) poreikių turintiems mokiniams suteikta reikalinga specialistų pagalba.

**3. Nemokamą maitinimą ir paramą mokinio reikmenims gaunančių mokinių skaičius** –

Nemokamo maitinimo paslauga teikiama 239 mokiniams (iš jų 1-4 kl. 142 mokiniai, 5-8 kl. 97 mokiniai). Pavėžėjimo paslaugos teikiamos 10 mokinių.

**4. Mokinių, gaunančių specialiąją pedagoginę, socialinę pagalbą, skaičius:**

specialiojo pedagogo – 49 mokiniams, turintiems spec. poreikių; logopedo – 95 mokiniams (iš jų 32 spec. poreikių); psichologo konsultacija teikiama 76 (iš jų 46 spec. poreikių); socialinio pedagogo konsultacija teikiama 413 mokinių (iš jų 46 specialiųjų poreikių mokiniai).

**5. Neformalusis švietimas.** Iš viso neformaliajam ugdymui  skirta 36 val. per savaitę: 1-4 klasėse – 19 val., 5-8 klasėse – 17 val. Progimnazijoje mokiniai turi galimybę lankyti matematikos, etnokultūros, robotikos, gamtos mokslų, šachmatų, dizaino būrelius, gilinti gimtosios (rusų), lietuvių k., anglų k. žinias. Veikia ,,Jaunojo pasieniečio” ir ,,Jaunojo policininko“ būreliai, pradinių klasių gabių mokinių klubas, finansinio raštingumo ugdymo būrelis ,,Užsitikrink ateitį“. 5-8 klasių gabiems mokiniams skirta 1 val. būreliui ,,Mokslo laboratorija".  Aktyviai veikia vaikų liaudies šokių kolektyvas ,,Gervelė".

2024 m. buvo tęsiamos ir puoselėjamos progimnazijos vertybės, tradicijos, skatinamas patriotiškumas, tęsiamos bendruomeniškos mokyklos kultūros stiprinimo veiklos.

Kaip ir kasmet progimnazijoje vyko tradicija tapę, didelio bendruomenės susidomėjimo ir aktyvaus palaikymo sulaukę bei palankų mikroklimatą progimnazijoje kuriantys renginiai: ,,Tyrėjų naktis“ , STEAM diena, ,,Rudenėlio mugė“, Advento popietė, Užgavėnės, Šv. Velykos, ,,Paukščių sugrįžtuvės“, Šeimų piknikas, Gerumo diena ir kt.

Daugelį metų visi progimnazijos mokiniai ir darbuotojai dalyvauja Konstitucijos egzamine, minėjo Valstybės šventes, dalyvavo respublikiniame projekte ,,Visa mokykla šoka“, solidarumo bėgime ,,Gelbėkit vaikus 2024“. Valstybinių švenčių proga Mokinių parlamentas vyko į susitikimus su Visagino savivaldybės vadovais ir administracijos darbuotojais, lankėsi Lietuvos Respublikos Seime.

Progimnazijos bendruomenė daug dėmesio skiria sveikam gyvenimo būdui. Kasmet vyksta renginys ,,Sveikatos ratas“. Mokiniai dalyvavo įvairiose „Sveikatiados“ veiklose. Viena iš stipriųjų progimnazijos veiklų yra projektinė veikla. 2024 m. kartu su Ukmergės Senamiesčio progimnazija įgyvendintas  Tautinių mažumų departamento prie Lietuvos Respublikos Vyriausybės iš dalies finansuojamas projektas  ,,Tautinio paveldo puoselėjimas: kaip prakalbinti praeitį?" . Iš viso dalyvavo 91 mokinys. Projekto veiklomis buvo siekiama, kad mokiniai suvoktų savo krašto ir tautos išskirtinumą, plėtotųsi bendrakultūrines kompetencijas. Pagilino žinias apie kalendorines šventes, jų prasmę ir istorinius aspektus; dalyvavo veiklose, susijusiose su tautinio paveldo puoselėjimu, sustiprino jų suvokimą apie savo šaknis ir tautinį identitetą. Mokytojai vedė netradicinės pamokas apie kalendorines šventes 5-8 kl. mokiniams: Užgavėnes, Velykas, Pavasario lygiadienį, Kupolę, Žolinę, Adventą. Pasigamino Užgavėnių kaukes Užgavėnių šventei. Tautodailininkė išmokė marginti margučius senuoju būdu - karštu vašku. Vyko susitikimas su gamtininkais. Prie mokyklų iškelti inkiliukai paukščiams. Visagino ,,Gerosios vilties“ progimnazijoje eksponuoti 5-6 kl. mokinių parengti stendiniai pranešimai ,,Tautinio paveldo puoselėjimas: kaip prakalbinti praeitį?“, vyko paroda etninės kultūros temomis. Sėkmingai organizuotos dvi išvykos į Žemaitijos ALKA muziejų (vyko 21 mokinys) ir Kauną (vyko 19 mokinių). Organizuotas projekto partnerių susitikimas (20 mokinių iš Visagino, 31 mokinys iš Ukmergės); 5 edukacijos. Labai svarbus aspektas - efektyvus mokyklų ilgametis bendradarbiavimas, tolygus užduočių pasiskirstymas, pasitikėjimas ir atsakomybė.

Tęstinio projekto ,,Etno mozaika 2024” tikslas - organizuoti veiklas, kurios ugdo mokinių supratimą apie Lietuvoje gyvenančių tautų kalendorinių švenčių tradicijas, pagarbą skirtingų kultūrų tautiniam paveldui. Siekiant įgyvendinti projekto tikslą ir uždavinius, projekto veiklos buvo pradėtos įgyvendinti gegužės mėnesį- vyko respublikinė pradinių klasių mokinių praktinė konferencija ,,Pasukim metų ratą- kalendorinių švenčių tradicijos mokinių akimis“ kurioje dalyvavo Visagino miesto mokyklų mokiniai, VDU ,,Atžalyno“ progimnazijos, Senųjų Trakų Andžejaus Stelmachovskio pagrindinės mokyklos mokiniai, ir mokytojai. Projekte dalyvaujantys 1-4 klasių mokiniai rinko medžiagą, mokėsi liaudies dainų, žaidimų susijusių su kalendorinėmis šventėmis, parengė pranešimus, pristatymus konferencijai. Konferencijos metu buvo parengta: 16 žodinių pranešimų, 4 praktiniai (dainos, rateliai, apeigos) 2 kūrybinės dirbtuvės, 3 stendiniai pranešimai. 2024-06-10 iki 2024-06-16 organizuota septynių dienų vaikų vasaros poilsio stovykla ,,Etno mozaika“. Pagrindinis stovyklos akcentas – kalendorinės vasaros šventės : Oninės, Žolinės, Medovy spas, Jabločny spas. Stovyklos metu vyko: 2 pažintinės ekskursijos (Aukštaitijos nacionalinis parkas, Etnokosmologijos muziejus); 2 liaudies amatų dirbtuvės; 2 mokinių kūrybinių darbų parodos; 3 edukacinės programos etnokosmologijos muziejuje; 3 vakaronės (,,Šokim, trypkim, linksmi būkim“). Įgyvendinus projekto ,,Etno mozaika“ veiklas patobulintos mokinių pilietiškumo, bendradarbiavimo ir kultūrinės kompetencijos.

Progimnazijos pradinių klasių mokiniai sėkmingai įgyvendino tęstinį aplinkosauginio švietimo projektą ,,Mokausi pažinti, stebėti, tyrinėti ir saugoti!“. Projekto tikslas - ugdyti mokinių ir kitų progimnazijos bendruomenės narių ekologinę savimonę, aplinkosauginį sąmoningumą bei gamtamokslinę patirtį, skatinant aktyviai veikti šalia progimnazijos esančiose žaliosiose erdvėse. Įgyvendinti projekto uždaviniai: stebint ir tyrinėjant gyvosios gamtos pokyčius kiekvienu metų laiku, pamokų ir patyriminių veiklų metu buvo formuojamas mokinių suvokimas apie neišvengiamą gamtos kaitą. Įtraukiant šeimos narius į bendrą veiklą, rengiant prasmingas išvykas, bendruomenės šventes, buvo atkreiptas dėmesys į žmogaus daromą neigiamą poveikį gamtai ir mokomasi tvariai ir prasmingai leisti laiką gamtoje. Projekto veiklos lavino mokinių fantaziją, kūrybiškumą ugdė bendravimo ir bendradarbiavimo kompetencijas. Įgyvendinant projekto veiklas buvo akcentuojamas dėmesys į vaikų patirtinio ugdymosi svarbą, geriausiai vaikai ugdosi patys būdami aktyvūs – tyrinėdami visais pojūčiais, darydami, bandydami ir eksperimentuodami, stebėdami savo veiksmų pasekmes, diskutuodami, spręsdami problemas, dalydamiesi patirtimi, stebėjimų rezultatais. Progimnazijos kieme yra įrengta ,,Augalų laboratorija“, kurioje mokiniai sėkmingai atlieka augalų auginimo eksperimentus, ilgalaikius projektus, o mokyklos patalpose įrengta ,,laboratorija“, kurioje mokiniai augina daigus augalų laboratorijai. Mokinių veiklos ,,Gamtos laboratorijoje“ buvo integruotos į matematikos, lietuvių k., gimtosios k., dailės ir pasaulio pažinimo dalykų pamokas.

Įgyvendinant aplinkosauginio švietimo projektą mokiniams ir progimnazijos bendruomenei buvo organizuotos veiklos, skatinančios tvariai ir atsakingai elgtis ir poilsiauti gamtoje, sudarytos galimybės tobulinti praktinės veiklos įgūdžius gamtinei aplinkai pažinti ir saugoti, mokytis rūpintis ir tvarkyti gamtos vertybes, rūpintis aplinkos kokybe, puoselėti pagarbą gyvybei. Kuriant edukacines erdves progimnazijos lauko aplinkoje siekiame ugdymo kokybės ir integralaus ugdymo. Taip sudaromos sąlygos gamtos objektų pažinimui, pozityvaus vaiko santykio su jais skatinimui (prižiūrint ir puoselėjant), teigiamų emocijų raiškai – gėrintis augalais ir kitais gamtos objektais, atliekant įvairias kūrybines, menines veiklas. Vykdant bendruomenės narių aplinkosauginį švietimą, organizuoti žygiai ir išvykos su tėvais į gamtą. ,,Šeimų pikniko“ metu propagavome aktyvias ir turiningas veiklas gamtoje. Plėtojant mokinių kūrybines ir pažintines kompetencijas vyko integruotos veiklos ,,Spalvų savaitė“ kurių metu, kiekviena savaitės diena buvo skirta atkreipti dėmesį į gamtos turtų ir išteklių išsaugojimą, pvz.: pirmadienis- mėlynos spalvos diena: mokiniai kalbėjo apie vandens taršą, atsakingą naudojimą, rengėsi mėlynos spalvos drabužiais, antradienis- žalios spalvos diena buvo skirta miškų išsaugojimo temai ir pan. Projekto tikslas- ugdyti mokinių ir kitų progimnazijos bendruomenės narių ekologinę savimonę, aplinkosauginį sąmoningumą bei gamtamokslinę patirtį, skatinant aktyviai veikti šalia progimnazijos esančiose žaliosiose erdvėse.

Progimnazijoje sėkmingai įgyvendinami Visagino savivaldybės finansuojami projektai. Jau antrus metus iš eilės vyko vaikų vasaros poilsio stovykla ,,Gervelė“. Skrydis virš Nalšios“. Tęsiant 2023 metais pradėtą pažintį su rytų Aukštaitijos regionu, stovyklos ,,Gervelė“. Skrydis virš Nalšios“ metu mokiniams pristatytas Švenčionių kraštas - Nalšios žemės širdis. Progimnazijos mokiniai gyvena kitakalbėje aplinkoje, yra skirtingo tautinio identiteto, puoselėja skirtingų tautų papročius ir tradicijas, todėl dalyvaudami stovykloje, turėjo galimybę mokytis lietuvių liaudies šokių, dainų, žaidimų. Edukacinių užsiėmimų metu turėjo galimybę susipažinti su liaudies papročiais, senąją aukštaičių buitimi, galimybes kūrybinėms erdvėms, patirtinio ugdymo užsiėmimams ( duonos kepimas, vilnos vėlimas, sodų rišimas, vaistažolių rinkimas ir kt.). Siekiant įgyvendinti projekto tikslą ir uždavinius, pažintį su Nalšios žemėmis, vyko ekskursija Nalšios muziejuje. Pažintis su regionu tęsiama Sirvėtos regioniniame parke, aplankytas Kačėniškės piliakalnio pažintinis takas. Praktinės veiklos ir įdomi patirtis susipažįstant su rytų Aukštaitijos amatais mokiniams vyko Reškutėnų tradicinių amatų centre. Mokiniai susipažino su tradiciniais amatais: audimo, juostų pynimo, verpimo, mezgimo, medžio drožybos, kepimo, margučių marginimo, sodų rišimo, vilnos ir milo vėlimo ir puodininkystės. Dalyvavo trijose edukacinėse programose: „Šiaudinių sodų rišimas“, „Mielinių bandelių „pynučių“ kepimas“, „Tradicinis vilnos apdirbimas-vėlimas“. Pasiekti rezultatai: patobulintos mokinių pilietiškumo, bendradarbiavimo, ir kultūrinės kompetencijos; mokiniai, dalyvaudami ekskursijose, edukacinėse programose, kūrybinėse dirbtuvėse, suprato kultūros paveldo, istorijos vertybių reikšmę ir prasmę; organizuotos 3 ekskursijos: į Nalšios muziejų, Švenčionių vaistažolių fabriką, Sirvėtos regioninį parką; organizuota 14 šokių repeticijų (po 2 repeticijas kasdien); dalyvauta trijose edukacinėse programose: „Šiaudinių sodų rišimas“, „Mielinių bandelių „pynučių“ kepimas“, „Tradicinis vilnos apdirbimas-vėlimas“; dalyvaut 2 žygiuose: po Sirvėtos regioninio parko mitologinį taką ir Kačėniškės piliakalnio pažintinį taką; sukurtas video filmas ,,Gervelės skrydis virš Nalšios žemių“; vyko vienos dienos pleneras ,,Gimtinės spalvos“; reklamos konkurse ,,Rytų Aukštaitijos perlai“, mokiniai sukūrė reklaminius lankstinukus apie stovyklos metu aplankytas vietas; organizuotas liaudies šokių maratonas.

Bibliotekoje organizuota įvairių renginių skirtų 1-4 kl. ir 5-8 kl. mokiniams: Lietuvos laisvės gynėjų dienai skirta viktorina „Atmintis gyva, nes liudija“, Lietuvos Valstybės atkūrimo dienai organizuotas žaidimas-viktorina ,,Mūsu Lietuva” ir Lietuvos Nepriklausomybės atkūrimo dienai skirta viktorina „Pažink Kovo 11-osios Lietuvą”. Naudojant ,,Kahoot“ programą žaidimų pagrindu sukurta mokymosi platforma apie Lietuvos istoriją. Knygnešių dienai paminėti vaikams buvo rodomas edukacinis filmas ,,Knygnešys”, Spaudos atgavimo dienai - filmas ,,Lietuviškos spaudos draudimas ir tautinis atgimimas”. Tarptautinei vaikų dienai skirta vaikų literatūros paroda, paminėta Nacionalinė bibliotekų savaitė. 2024 m. gegužės mėnesį vyko susitikimas su vaiku rašytoju Vytautu Račicku. Spalio mėnesį 1 klasės mokiniams vyko pažintis su biblioteka ir mokinių priėmimas į skaitytojus ,,Mes jau mokame skaityti." Mokiniai dalyvavo pažintinėje pamokoje ,,Aš ir biblioteka". Gruodžio mėnesį pradinių klasių mokiniams vyko tradiciniai ,,Kalėdiniai skaitymai” ir kalėdinių atvirukų paroda. Skelbta kasmetinė kalėdinė akcija ,,Padovanok knygą bibliotekai." Nuolat vyko naujų knygų pristatymai.

**6. Mokinių akademiniai pasiekimai.**

**Visagino ,,Gerosios vilties” progimnazijos 2023 – 2024 m. m. 1-4 kl. metinio pažangumo suvestinė**

|  |  |  |  |  |  |  |  |
| --- | --- | --- | --- | --- | --- | --- | --- |
| **Klasė** | **Moki-nių skai-čius** | **Aukš-tesny-sis pasie-kimų lygis** | **Pagrin-dinis pasie-kimų lygis** | **Paten-kina-mas pasie-kimų lygis** | **Nepa-siekė paten-kinamo pasieki-mų lygio** | **Pažan-gumas** | **Žinių kokybė (proc.)****2023-2024****metinis pusm.** |
| 1a | 24 | 14 | 6 | 4 | 0 | 100 | 75 |
| 1b | 22 | 9 | 7 | 6 | 0 | 100 | 72,7 |
| ***Viso:*** | ***46*** |  |  |  |  | 100 | ***73,8*** |
| 2a | 24 | 9 | 10 | 5 | 0 | 100 | 83,3 |
| 2b | 16 | 4 | 4 | 9 | 0 | 100 | 47,0 |
| 2c | 14 | 1 | 11 | 2 | 0 | 100 | 78,5 |
| ***Viso:*** | ***54*** |  |  |  |  | 100 | ***70,6*** |
| 3a | 18 | 5 | 4 | 9 | 0 | 100 | 50 |
| 3b | 20 | 7 | 9 | 4 | 0 | 100 | 80 |
| 3c | 18 | 2 | 2 | 14 | 0 | 100 | 22,2 |
| ***Viso:*** | ***56*** |  |  |  |  | 100 | ***50,5*** |
| 4a | 24 | 10 | 8 | 6 | 0 | 100 | 75 |
| 4b | 23 | 6 | 8 | 10 | 0 | 100 | 60,8 |
| 4c | 24 | 2 | 7 | 15 | 0 | 100 | *37,5* |
| ***Viso***  | ***71*** |  |  |  |  | 100 | ***57,7*** |
| ***Viso*** | ***227*** |  |  |  |  | 100 | ***63,2*** |

**Visagino ,,Gerosios vilties” progimnazijos 2023 – 2024 m. m. 5-8 kl. metinio pažangumo suvestinė**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Klasė | Mokinių skaičius | Aukštes-nysis9-10 | Pagrindinis7-8 | Patenkina-mas5-6 | Slenkstinis4 | l. blogai/neįsk.1-3 | Klasės vidurkis | Pažangumas |
| 5a | 28 | 3 | 14 | 9 | 2 | 0 | 8.43 | 100 |
| 5b | 29 | 2 | 8 | 7 | 12 | 0 | 7.62 | 100 |
| **5 klasės** | **57** | **5** | **22** | **16** | **14** | **0** | **8,02** | **100** |
| 6a | 28 | 5 | 7 | 13 | 3 | 0 | 7.86 | 100 |
| 6b | 28 | 1 | 8 | 11 | 8 | 0 | 7.62 | 100 |
| **6 klasės** | **56** | **6** | **15** | **24** | **11** | **0** | **7,74** | **100** |
| 7a | 27 | 1 | 10 | 17 | 9 | 0 | 7.77 | 100 |
| 7b | 29 | 0 | 5 | 16 | 7 | 1 | 7.23 | 96,55 |
| **7 klasės** | **56** | **1** | **15** | **33** | **16** | **1** | **7,5** | **98,27** |
| 8a | 23 | 2 | 6 | 11 | 4 | 0 | 8.25 | 100 |
| 8b | 27 | 1 | 3 | 13 | 10 | 0 | 7.12 | 100 |
| 8c | 25 | 1 | 3 | 14 | 7 | 0 | 7.11 | 100 |
| **8 klasės** | **75** | **4** | **12** | **36** | **21** | **0** | **7,43** | **100** |

e-NMPP 2024 rezultatai:

|  |  |  |  |
| --- | --- | --- | --- |
| 4 klasė | Mokiniai, laikę testą | Mokiniai, nebaigę testo | Rezultato procentais vidurkis |
| Viso mokykloje sprendė bent vieną testą | 67 | - | - |
| Matematika  | 62 | 1 | 74,9 |
| Skaitymas | 59 | 4 | 68,9 |
| Mokinių skaičius nelaikiusių nei vieno | 4 |

|  |  |  |  |
| --- | --- | --- | --- |
| 8 klasė | Mokiniai, laikę testą | Mokiniai, nebaigę testo | Rezultato procentais vidurkis |
| Viso mokykloje sprendė bent vieną testą | 74 | - | - |
| Matematika  | 72 | - | 63,5 |
| Lietuvių k. ir literatūra (skaitymas) | 64 | - | 64,2 |
| Gimtoji kalba (rusų) (skaitymas) | 67 | - | 86,4 |
| Mokinių skaičius nelaikiusių nei vieno | 1 |  |  |

 **Kiti mokinių pasiekimai**

 2023-2024 m. m. progimnazijos mokiniai aktyviai dalyvavo konkursuose, olimpiadose, varžybose:

|  |  |  |
| --- | --- | --- |
| Eil. Nr. | Priemonės pavadinimas | Rezultatas |
| 1. | Respublikinė viktorina „Auginame čia, Lietuvoje!“ | 10 geriausių klasių - nugalėtojai 1 klasių kategorijoje  |
| 2. | Regioninė robotiada „Šedevras“ | I vieta – Robotų pasirodymasII vieta – ,,Fll challenge“ |
| 3.  | Lietuvos mokinių liaudies dailės konkursas ,,Sidabro vainikėlis“ (regiono etapas) | III vieta |
| 4. | Jaunųjų pasieniečių krepšinio varžybos  | Mergaičių komanda – 1 vieta |
| 5. | Respublikinės FLL varžybos | III vieta  |
| 6. | Robotikos varžybos ,,Roboutena 2024“ | II vieta  |
| 7. | Lietuvos mokinių technologijų olimpiada  | I vietaII vieta |
| 8. | Visagino miesto pradinių klasių mokinių viktorina „Mano Lietuva“ | III vieta |
| 9. | Lengvosios atletikos varžybos  | Mergaičių komanda -III vieta |
| 10. | Mokinių dalyvavimas respublikiniame informacinių technologijų konkurse „Bebras“ | I vietaII vietaIII vieta |
| 11. | Visagino savivaldybės STEAM informacinių technologijų konkursas | I vieta |
| 13. | Tarptautinis matematikos konkursas „Kengūra 2024“ | 1 vieta  |
| 14. | Visagino miesto 6 klasių mokinių rusų kalbos ir literatūros olimpiada „Visažinis“. | I vieta II III vieta  |
| 15. | Visagino miesto 8 klasių mokinių rusų kalbos ir literatūros olimpiada.  | II vieta III vieta  |
| 16. | Meninio skaitymo konkursas | II vieta  |
| 17. | Meninio skaitymo konkurso miesto etapas  | I vieta II vieta III vieta  |
| 18. | 5 kl. mokinių miesto gimtosios (rusų) kalbos olimpiada | II vieta |
| 19. | Dalyvavimas protų mūšyje skirtame Lietuvos įstojimui į NATO | III vieta  |
| 20. | 7-8 klasių nacionalinės geografijos olimpiada (savivaldybės etapas) | I vieta |

Stebima ir analizuojama mokinių pažanga, pagal poreikį sudaromos sąlygos lankyti konsultacijas: lietuvių k., anglų k., matematikos, istorijos, biologijos, chemijos, fizikos, geografijos, informacinių technologijų. Gabiems mokiniams pagal poreikį sudaromos sąlygos lankyti matematikos ir fizikos konsultacijos.

2023-2024 m. m. progimnazijos mokinių žinių kokybė, lyginant su 2022-2023 m. m. kilo 1,93 procento. Mokinių žinių kokybė kyla antrus metus iš eilės: 1-4 kl. pasiekimų vidurkis 2022-2023- 61,25 proc., 2023-2024- 63,2 proc.; 5-8 kl. pasiekimų vidurkis

2022-2023 m. m. - 7,63 proc., 2023-2024 m. m. -7,67 proc.

7-8 klasių mokiniams pasiūlyti lietuvių k. skaitymo ir teksto suvokimo bei rašybos įgūdžių tobulinimo moduliai. Siekiant diferencijuoti ir individualizuoti ugdymo turinį, mokytojai naudoja skaitmeninę priemonę EDUKA, bendradarbiavimo programą „Microsoft Teams“. Pamokose ugdymo turinio turtinimui naudojama interaktyvi edukacinė platforma MOZABOOK, įsivertinimui - skaitmeninė priemonė REFLECTUS.

2023-2024 m. m. mokiniai vyko į Utenos STEAM centrą, Niutono kambarius. Progimnazijoje aktyviai veikė Mokinių parlamentas. 2024 m. spalio mėnesį vyko Mokinių parlamento prezidento rinkimai. 2024 m. progimnazijoje įgyvendintas dalyvaujamasis biudžetas kartu su Britų taryba ir Transparency International Lietuvos skyriumi.

5-8 kl. mokiniai dalyvavo skaitmeninio verslumo ugdymo projekte ,,Drąsiau į skaitmeninį verslą“. Tai unikali, pirmoji Lietuvoje skaitmeninio verslumo programa, įgyvendinama „Vedlių“ ir Lietuvos Junior Achievement. Programos metu mokiniai kūrė skaitmenines mokomąsias mokinių bendroves ir perėjo visus etapus nuo idėjos generavimo iki skaitmeninio prototipo sukūrimo bei jo pristatymo. Iš viso sukurta ir pristatyta 6 mokinių idėjos.

Visagino ,,Gerosios vilties“ progimnazijoje didelis dėmesys skiriamas mokinių gamtamoksliniam ugdymui, aplinkosauginio raštingumo tobulinimui. Organizuojant inovatyvias aplinkosaugines ir gamtos pažinimo edukacijas, eksperimentines bei tiriamąsias veiklas buvo plėtojama bendruomenės narių aplinkosauginė komunikacija, vykdomas bendruomenės narių gamtamokslinės kompetencijos tobulinimas bei tvaraus gyvenimo būdo įgūdžių bei nuostatų formavimas, kad žmogus yra ne vien aplinkos vertybių vartotojas, bet ir jų kūrėjas, atsakingas už aplinkos pokyčius ir identiteto išsaugojimą.

2024 m. baigė ugdymo programas ir įgijo išsilavinimą: pradinį - 73 mokiniai, pagrindinio ugdymo I dalies – 75 mokiniai.

Mokinių karjeros pasirinkimas: pasirinko mokytis Visagino „Atgimimo” gimnazijoje – 34, Visagino technologijų ir verslo profesinio mokymo centre – 39 mokiniai, 2 mokiniai išvyko gyventi ir mokytis į Vilnių.

**7. Mokytojų ir pagalbos mokiniui specialistų skaičius, pareigybių dydžiai, skaičius pagal kvalifikacines kategorijas.**

2024 m. rugsėjo 1 d. duomenimis progimnazijoje dirbo 47 mokytojai. Iš jų 26 mokytojai metodininkai, 11 vyr. mokytojų, 7 mokytojai (40,26 et.).

Pagalbos specialistai: 1 specialusis pedagogas (1,5 et.), 1 logopedas (1,5 et.), 1 psichologas (1,5 et.), 1 socialinis pedagogas (1,20 et.), 1 bibliotekos darbuotojas (1 et.), 1 karjeros specialistas (0,5 et.), 15 mokinio padėjėjų (9,885 et.).

**8. Mokytojų ir pagalbos mokiniui specialistų, tobulinusių kvalifikaciją, skaičius ir dalis nuo bendro pedagogų skaičiaus.**

Pedagogų kvalifikacijos tobulinimas progimnazijoje organizuojamas vadovaujantis Pedagoginių darbuotojų (išskyrus aukštųjų mokyklų darbuotojus) 2023-2025 metų prioritetinėmis kvalifikacijos tobulinimo sritimis, patvirtintomis Lietuvos Respublikos švietimo, mokslo ir sporto ministro 2022 m. gruodžio 13 d. įsakymu Nr. V-1942 ,,Dėl pedagoginių darbuotojų (išskyrus aukštųjų mokyklų darbuotojus) 2023-2025 metų prioritetinių kvalifikacijos tobulinimo sričių patvirtinimo“ bei progimnazijos  darbuotojų kvalifikacijos tobulinimo tvarkos aprašu, patvirtintu progimnazijos direktoriaus 2023 m. sausio 24 d.  įsakymu V-10 ,,Visagino ,,Gerosios vilties”  progimnazijos darbuotojų kvalifikacijos tobulinimo tvarkos aprašo tvirtinimo“.

2024 m. kvalifikaciją kėlė 100 proc. pedagogų, iš viso 836 dienas. 1 pedagogė baigė ,,Gyvenimo įgūdžių  mokomojo dalyko įgyvendinimas pagrindiniame ugdyme“ programą (iš viso 270 val.) ir įgijo teisę dėstyti gyvenimo įgūdžių dalyką 5-8 kl. 1 pedagogas baigė ,,Kvalifikacijos tobulinimo programa asmenims, teikiantiems ugdymo karjerai paslaugas“ programą (iš viso 200 val.), progimnazijoje dirba karjeros specialistu 0,5 et.

Pedagogai stiprino kompetencijas reikalingas įtraukties principui įgyvendinti: 42 pedagogai dalyvavo ,,Įtraukiojo ugdymo ilgalaikėje programoje" (iš viso 52 val.), 32 pedagogai dalyvavo 6 val. seminare ,,Atnaujinto ugdymo turinio pritaikymas, vertinimas ir švietimo pagalbos skyrimas specialiųjų ugdymosi poreikių mokiniams“, 34 pedagogai dalyvavo 6 val. seminare ,,Emocinio ir socialinio intelekto ugdymas per meno pažinimo praktikas“. 10 pedagogų dalyvavo Visagino švietimo pagalbos tarnybos organizuotoje konferencijoje  ,,Įtraukusis ugdymas – vertybė ir iššūkis bendruomenei“.

8 pedagogai tobulino skaitmenines kompetencijas  (iš viso 99 val.). Pedagogai dalinosi savo patirtimi su kolegomis, metodinių dienų metu vedė praktinius užsiėmimus, kuriuose aptarė su kolegomis inovatyvias mokymo strategijas, supažindino su naujausiomis skaitmeninėmis ugdymo priemonėmis.

2 pedagogai dalyvavo „Vedlių“ ir Lietuvos Junior Achievement skaitmeninio verslumo programos mokymuose ,,Praktinis verslumo ugdymas, stiprinant skaitmenines kompetencijas (5-8 kl. mokiniams)" (iš viso 50 val.). Baigę programą įgyvendino skaitmeninio verslumo ugdymo projektą ,,Drąsiau į skaitmeninį verslą“.

Siekiant sklandaus, modernaus ir inovatyvaus atnaujinto ugdymo turinio įgyvendinimo progimnazijoje buvo organizuotos dvi metodinė dienos: ,, (Ne)tobulas mokytojas“, 2024-04-03, 46 dalyviai, pranešimus skaitė 6 progimnazijos mokytojai. ,,Atnaujinto ugdymo turinio diegimas“, 2023-08-30, 48 dalyviai, pranešimus skaitė 5 progimnazijos mokytojai. Visi mokytojai dalyvavo nuotoliniuose naujų vadovėlių pristatymuose, atnaujintų dalyko programų NŠA konsultacijose.

2024 m. vykdyta mokytojos, ketinančios atestuotis aukštesnei kvalifikacinei kategorijai praktinės veiklos stebėsena, birželio mėn. metodininko kvalifikacinę kategoriją įgijo anglų kalbos mokytoja.

**II. SITUACIJOS ANALIZĖ**

**VEIKLOS KOKYBĖS ĮSIVERINIMO ATASKAITA**

**Įstaigos veiklos įsivertinimo organizavimas ir gautų duomenų panaudojimas veiklai planuoti ir tobulinti**

Vadovaujantis veiklos kokybės įsivertinimo metodika (2016), Visagino ,,Gerosios vilties“ progimnazijoje 2023-2024 m. m. buvo atliekamas giluminis įsivertinimas. Jo metu mokyklos bendruomenė vertino2 srities ,, Ugdymas(is) ir mokinių patirtys“ 2.2. temos ,,Vadovavimas mokymuisi“ 2.2.2. rodiklį ,, Ugdymo(si) organizavimas“.

**Raktiniai žodžiai**: **Diferencijavimas, individualizavimas**, **suasmeninimas,** Ugdymo(si) integralumas, **įvairovė**, klasės valdymas.

Tikslas – plėtoti duomenimis grįsto valdymo kultūrą mokykloje ir stiprinti bendruomenės narių įsipareigojimą ugdymo kokybei, taikant įsivertinimą kaip kasdienę praktiką – savistabą, refleksiją, dialogą. Vertinant šią sritį, siekiama išsiaiškinti, kaip planuojamas ir organizuojamas ugdymas ir ką mokykloje patiria mokiniai.

Giluminio įsivertinimo instrumentas parengtas mokyklos bendruomenei – mokytojams, mokiniams ir jų tėvams (globėjams, rūpintojams) – pagal visus raktinius žodžius. Tai leidžia tiksliau interpretuoti duomenis ir priimti tolesnius sprendimus.

Apklausose dalyvavo: 35 mokytojai (iš 50); 160 mokinių (iš 240); 118 mokinių tėvų (iš 200).

**Rezultatų ataskaitos paaiškinimas:**

Vidutinė vertė, lygi 2.5, yra neutrali vertė. Vertinant kokybę, vidutinės vertės, didesnės nei 2.5, reiškia, kad kokybė įvertinta teigiamai. Žemesnės nei 2,5 – kad kokybė įvertinta neigiamai.

**Pamokų stebėjimas.**

2023-2024 m. m. stebėta 49 pamokos, 12 iš jų yra įvertinta labai gerai.

Stebėtų pamokų apibendrinimas.

Stipriosios pusės:

1. Klasės valdymas ir optimalus darbo tempas.
2. IKT naudojimas.
3. Metodų įvairovė.
4. Užduotys parenkamos atsižvelgiant į pamokos uždavinius.
5. Pamokos pabaigoje refleksija 5-8 kl. visose stebėtose pamokose lietuviškai.
6. Mokytojai aptaria pamokos užduotį, tačiau kompetencijų ugdymas neakcentuojamas.

Silpnosios pusės:

1. Diferencijavimas ir individualizavimas. Didžiąja dalimi individualizavimas vyksta pateikiant kitas užduotis, tokie mokiniai lieka ,,už borto“ retai įtraukiami į pamoką.
2. Vertinimas. Pamokos pradžioje dažnu atveju neaptariami konkretūs vertinimo kriterijai.
3. Namų darbai skiriami bendrai visai klasei.

Palyginus su praėjusiais mokslo metais stebėtų pamokų situacija išlieka ta pati.

**Išvados:**

1. Mokiniai noriai eina į mokyklą ( 3-tėvų nuomone).
2. Mokiniai dažnai patiria didelius mokymosi krūvius (tėvų ir mokinių nuomone).
3. Tą pačią dieną būna keli atsiskaitymo darbai ( tėvų ir mokinių nuomone).
4. Mokytojams svarbi mokinių nuomonė apie pamoką.
5. Mokytojai jaučia atsakomybę už ugdymo procesą.
6. Mokytojai žino, kur kreiptis, jei mokinys turi ugdymo ir bendravimo sunkumų, tačiau mokiniai nurodo, kad į psichologą ir socialinį pedagogą kreiptis nenori.
7. Mokytojai nurodo, kad derina namų darbų skyrimą su kolegomis, bet mokiniai ir tėvai nurodo, kad dažnai yra per dideli mokymosi ir namų darbų krūviai.

**Rekomendacijos:**

1. Siekti aktyvaus - savivaldaus mokymosi: aktyvesnis mokinys, mokymasis bendradarbiaujant, ugdymo turinio aktualizavimas, integravimas ir siejimas su mokinių patirtimi ( MNPP- taikymas).
2. Formuluojant pamokos uždavinius, numatant veiklas, užduotis, vertinimo kriterijus, tartis su mokiniais.
3. Sudaryti tinkamas sąlygas mokiniams išsakyti individualius mokymosi lūkesčius ir kartu su mokiniais konkrečiai įvertinti, kaip pavyksta juos įgyvendinti, kokie veiksniai daro teigiamą poveikį pažangai.
4. Sudaryti galimybes mokiniams patiems planuoti mokymąsi ir siekti asmeninės pažangos, kas didintų jų pasitikėjimą savimi ir atsakomybę, daugiau mokinių patirtų mokymosi sėkmę.
5. Atsižvelgti į mokinių gebėjimus, polinkius, asmeninius ir ugdymosi poreikius bei interesus ir, organizuojant mokymą(si), tikslingai ir sistemingai suteikti mokiniams daugiau galimybių dirbti skirtingu tempu, atlikti skirtingo lygmens užduotis, rinktis skirtingas mokymosi priemones.
6. Atsakingai laikytis ir nuosekliai įgyvendinti susitarimus dėl ugdymo kokybės užtikrinimo pamokose, taikyti daugiau aktyvaus mokymosi formų, ieškoti optimalios dermės tarp mokymo ir mokymosi.
7. Namų darbų užduotis mokytojai skiria atsižvelgdami į klasės mokymosi lygį, individualias mokinių savybes, gali diferencijuoti pagal mokinių gebėjimus: turintiems didelę mokymosi motyvaciją, itin gabiems mokiniams gali būti skiriamos kūrybinės, kritinį mąstymą ugdančios, lavinančios gebėjimą analizuoti ir vertinti informacinius šaltinius užduotys; neturintiems mokymosi motyvacijos, mokymosi sunkumų turintiems mokiniams – užduotys, skirtos įtvirtinti gautas žinias, šalinti mokymosi spragas gali skirti integruotas užduotis. Gali skirti integruotas užduotis, projektus. Skirdami didesnės apimties namų darbus, mokytojai bendradarbiauja informuodami vieni kitus.

Siekiant stiprinti pasitikėjimą psichologu ir socialiniu pedagogu aktyviau įtraukti mokinius į emocinės gerovės stiprinimo veiklas:organizuoti emocinės sveikatos valandėles klasėse, Rengti diskusijas apie patyčias, stresą, savivertę ir kitus mokiniams aktualius psichologinius aspektus. Atsižvelgus į giluminio įsivertinimo apklausos rezultatus 2024-2025 m. m. numatyta nagrinėti šį rodiklį :

**Sritis:** 2. Ugdymas(is) ir mokinių patirtys; **Tema:** 2.1. Ugdymosi planavimas.; **Rodiklis:**2.1.3. Orientavimasis į mokinių poreikius.

**III. PLANUOJAMOS VEIKLOS TURINYS**

Įgyvendinant 2025 metų progimnazijos veiklos planą bus siekiama sukurti patyriminį ir STEAM ugdymą atitinkančias edukacines mokymosi aplinkas pasiekimams gerinti ir įtraukiajam ugdymui: skaitymo erdvės, tylos zonos, sensorinis kambarys, augalų laboratorija, lauko teniso stalai, biblioteka, skaitykla ir kt. Naudojamos virtualios edukacinės aplinkos mokymuisi: virtuali Mozabook aplinka, Microsoft 365, įsteigtos 3 kompiuterių klasės, 40 interaktyviųjų ekranų / išmaniųjų lentų. Progimnazija apsirūpinusi skaitmeninėmis ir IKT priemonėmis, įsigijusi licencijas EDUKA.

**Ugdymo turinio vadyba**

Visagino ,,Gerosios vilties“ progimnazijos direktoriaus 2024-05-20 įsakymu Nr. V-60 sudaryta 2024-2025 m. m. ugdymo plano rengimo darbo grupė. Ugdymo plano projektas suderintas su progimnazijos taryba, 2024-08-12 ugdymo planas  suderintas Visagino savivaldybės administracijos direktoriaus įsakymu Nr. ĮV-E-247, patvirtintas 2024-08-22 direktoriaus įsakymu Nr. V-71.

Formuodama ugdymo turinį, progimnazija remiasi mokinių pasiekimų ir pažangos vertinimo ugdymo procese informacija, NMPP rezultatais, progimnazijos vidaus ir išorės vertinimo duomenimis.

2024-2025 m. m. išlieka prioritetai:

1. atnaujinto ugdymo turinio įgyvendinimas ir kokybės stiprinimas;

2. įtraukiojo ugdymo galimybių plėtra.

2024 m. ugdymo procese buvo plėtojamas visuminis ugdymas, ugdomos mokinių  kompetencijos. Progimnazijoje sukurta, nuolat tobulinama ugdymo proceso stebėjimo bei mokinių asmenybės ūgties pamatavimo sistema: 1, 5 kl.  mokinių adaptacija, stebimi signaliniai ir pusmečių rezultatai, mokymosi pasiekimai, matuojama individuali mokinio žinių pažanga bei vertybinė pažanga. Mokytojai mokslų metų eigoje su tėvais vyksta vaiko mokymosi pažangos aptarimas. Paaiškinama bei patariama, kaip padėti vaikui geriau mokytis. Du kartus per mokslo metus klasių vadovai organizuoja individualius pokalbius su mokiniais ir jų tėvais, vyksta ,,Atvirų durų dienos", kuomet tėvai susitinka su visų dalykų mokytojais.

Sukurta ir išplėtota ugdymo ir pagalbos sistema skirtingų gebėjimų mokiniams. 2023-2024 m.m. fiksuota 2671 trumpalaikės konsultacijos nuo 10 iki 45 min. (5-8 kl.), iš jų 29 proc. lietuvių k., 17 proc., matematikos, 5 proc. rusų k., 9 proc. fizikos, 11 proc. gamtos mokslų, 12 proc. istorijos, 5 proc. geografijos, 6 proc. anglų k., 6 proc. informatikos. 7-8 klasėse buvo pasiūlytas lietuvių k. modulis rašybos įgūdžių gerinimui. Rinkosi 100 proc. 7-8 kl. mokinių. Baigiantis mokslo metams atlikta 5-8 klasių mokinių apklausa dėl pagalbos mokantis lietuvių kalbos. Remiantis duomenimis,  2024-2025 m. m.  iš UP valandų, skirtų mokinių poreikiams tenkinti, skirta po 1 val. 5-8 kl. lietuvių kalbos įgūdžiams tolulinti. 2023-2024 m. m. Metodinėje taryboje parengtas Visagino ,,Gerosios vilties“ gabių ir talentingų mokinių ugdymo organizavimo tvarkos aprašas, patvirtintas 2023-12-20 direktoriaus įsakymu V-62. Remiantis  Specialiosios pedagogikos ir psichologijos centro rekomendacijomis ,,Didelį mokymosi potencialą turinčių mokinių atranka ir atpažinimas. Metodiniai nurodymai mokytojams“ atliktas gabių mokinių atpažinimo tyrimas, išaiškinti  gabūs progimnazijos mokiniai (5-8 kl. 8 mokiniai), pravesti pokalbiai su tėvais ir mokiniais dėl ugdymo galimybių ir mokinių poreikių užtikrinimo. Nuo 2024-09-01 siūlomas neformaliojo ugdymo užsiėmimas ,,Mokslo laboratorija“, kurio metu gabūs mokiniai ir kiti turintys potencialo ir motyvacijos gali gilinti matematikos, gamtos mokslų, informatikos žinias. 2024-2025 m. m. gabiems mokiniams sudarytos galimybės lankyti neformaliojo ugdymo užsiėmimą ,,Mokslo laboratorija“.

Įgyvendinti du Tautinių mažumų departamento finansuojami projektai (,,ETNO mozaika“ 1-4 kl. ir ,,Tautinio paveldo puoselėjimas: kaip prakalbinti praeitį:“ 5-8 kl.). Mokiniai buvo skatinami domėtis tautos istorija, ryšiais su kitomis tautomis, tobulino komunikavimo lietuvių kalba gebėjimus. Įgyvendintas projektas ,,Super Sitizen“ (8 kl.) mok. Jolanta Paukštytė-Glaskienė.

Pravestos integruotos dienos: ,,Rudens šventė“ 1-4 kl., ,,Tyrėjų naktis“ 5-8 kl., ,,Karjeros diena“ 5-8 kl., ,STEAM“ diena 5-8 kl., ,,Sveikatos ratas“ 5-8 kl., ,,Žygis po miestą“. Veiklų metu mokiniai gilino STEAM dalykų žinias, mokėsi dirbti grupėje, kelti sau tikslus, prisiimti atsakomybę už mokymąsi. Metų pabaigoje aptariant sėkmes, šios dienos buvo įvardintos kaip įsimintiniausios mokykloje (mokiniai rašė sėkmės istorijas). Informatikos mokytoja metodininkė kartu su karjeros ugdymo specialistu dalyvavo 5-8 kl. mokinių skaitmeninio verslumo ugdymo projekte ,,Drąsiau į skaitmeninį verslą“. Tai unikali, pirmoji Lietuvoje skaitmeninio verslumo programa, įgyvendinama „Vedlių“ ir Lietuvos Junior Achievement. Programos metu mokiniai kurė skaitmenines mokomąsias mokinių bendroves ir perėjo visus etapus nuo idėjos generavimo iki skaitmeninio prototipo sukūrimo bei jo pristatymo. Iš viso sukurta ir pristatyta 6 mokinių idėjos.

Organizuota projektinė veikla 5-8 kl. mokiniams. Pasiūlytos 5-6 klasių mokiniams etninės kultūros temos, 7-8 klasių mokiniams – 56 įvairios dalykų temos. Mokiniai savarankiškai rinkosi  temas ir rengė pranešimus. 5-6 kl. pranešimai pristatyti mokinių konferencijoje ,,Kaip prakalbinti praeitį?“, 7-8 klasių mokiniai pristatė netradicinių dienų birželio mėn. metu  ,,Mokslo pulsas 2023“.

Parengtos keturios parodos progimnazijos erdvėse: Konstitucijos dienai paminėti, 1-4 kl.; ,,Antra forma“ (iš antrinių žaliavų), 5-8 kl.; ,,Mano hobis“, 1-4 kl. (tėvų ir vaikų darbų paroda); 1-4 kl.,,Medinukai“, 5-8 kl.

Vyko nuoseklus bendradarbiavimas su Latvijos ,,Vaivorykštės” vidurine mokykla, Ukmergės Senamiesčio progimnazija. Organizuotas bendras renginys ,,Susitikime dainoj”, pristatytas liaudies fokloras.

Lietuvių k. mokytojų metodinė grupė organizavo renginį ,,Mus vienija kalba”, skirtą Vasario 16-ajai paminėti. Dalyvavo Latvijos Daugpilio lietuvių bendruomenė.

**PRIEMONIŲ PLANAS**

|  |
| --- |
| **I tikslas.** **Ugdymo proceso, aplinkos ir duomenimis grįstos veiklos tobulinimas.** |
| **1.1. uždavinys.** **Ugdyti mokinių dalykines ir asmenines kompetencijas, gerinti mokinių pasiekimus.** |
| **Įgyvendinimo priemonės veiklos pobūdis** | **Atsakingi už įgyvendinimą** | **(Į)vykdymo laikas** |  | **Tikslo įgyvendinimo kriterijai, resursai, laukiamas rezultatas** |
| Atlikti mokytojų apklausą ir įvertinti mokytojų patirtis įgyvendinant atnaujintą ugdymo (UTA) turinį. | Metodinė taryba | Sausis | Žmogiškieji ištekliai | Atlikta mokytojų įsivertinimo diegiant UTA apklausa. Dalyvauja ne mažiau kaip 75 proc. mokytojų. Nustatytos tobulintos kryptys ir kvalifikacijos tobulinimo poreikis. |
| Bendrųjų programų pagal atnaujintą ugdymo turinį vykdymas. | Dalykų mokytojai | Visus metus | Žmogiškieji ištekliai | 100 proc. parengti ilgalaikiai dalykų planai. Planai koreguojami atsižvelgiant į mokinių pasiekimus ir poreikius. EDUKA aplinka naudojasi visi 7-8 kl. mokiniai ir mokytojai.  |
| Inovatyvaus ugdymo plėtojimas: užtikrinti kokybišką ugdymo turinio planavimą ir pamokos organizavimą.  | Metodinės grupėsDalykų mokytojai | Visus metus | Žmogiškieji ištekliai | Tinkamas pamokos, siekiant jos prasmingumo, kūrybiškumo, veiksmingumo, rezultatyvumo, planavimas: įgalinimas, veikimas, kontekstualus procesas, refleksija: - pamokos struktūra; - diferencijavimas ir individualizavimas panaudojant IKT; - komandinio darbo plėtojimas; - pamokos įsivertinimo kriterijai; - geros pamokos požymiai. |
| Analizuoti mokinių pasiekimų duomenis du kartus per metus teikiant reikiamą pagalbą bei rekomendacijas mokiniams, mokytojams dėl pasiekimų gerinimo. Dalyvavimas NMPP. | Mokytojų taryba | Vasaris, birželis | Žmogiškieji ištekliai | Auga mokinių, pasiekusių aukštesnį mokymosi lygmenį, procentas: kasmet didėja bent 1 proc. (pokytis vertinamas analizuojant NMPP ir mokymosi pasiekimų rezultatus). Siekiama išlaikyti 100 proc. mokinių mokymosi pažangumą 1-8 klasėse. |
| Pilietiškumo kompetencijų ugdymas.  | Metodinė tarybaMokytojai | Visus metus | Žmogiškieji ištekliai | Mokiniai aktyviai dalyvauja pilietiškumą ugdančiuose renginiuose. Progimnazijoje organizuoti Sausio 13-osios akcija, Vasario 16-osios, Kovo 11-osios minėjimo renginiai. Mokinai dalyvauja tradiciniuose progimnazijos renginiuose (UG p.13). Veikia jaunųjų pasieniečių, policininkų, šaulių būreliai.  |
| Lietuvių kalbos įgūdžių stiprinimas. | Metodinė taryba Mokytojai  | Visus metus | Žmogiškieji ištekliai | Vedamos integruotos pamokos (lietuvių kalbos ir rusų kalbos ir literatūros, istorijos, geografijos, dailės ir kt. dalykų), organizuojamos lietuvių kalbos dienos, projektiniai darbai 5-8 klasėse. Ugdymo(si) procese aktyviai taikomi įtraukiantieji metodai ir edukacinės aplinkos. Numatyti 1-8 kl. ilgalaikiuose lietuvių k. pamokų planuose pamokas, skirtas lietuvių kalba perskaitytų knygų pristatymui.  |
| Konsultacijų organizavimas. | Pavaduotoja ugdymui | Visus metus | Žmogiškieji ištekliai | Vedami signaliniai pusmečiai; fiksuojami nepatenkinami vertinimai; informuojami mokinio tėvai (globėjai / rūpintojai). Sudaryti konsultacijų tvarkaraščiai; mokomųjų dalykų konsultacijas lankys apie 50 proc. mokinių. |
| Ugdymo proceso, orientuoto į kompetencijų ugdymą, organizavimas: - patyriminė, projektinė veikla, - ugdymo proceso organizavimas įvairiose edukacinėse erdvėse vykdant tarpdalykinę integraciją. | Metodinės grupės | Visus metus | Tautinių mažumų departamento prie Lietuvos Respublikos Vyriausybės iš dalies finansuojami projektai-5300 Eur. Transporto išlaidos 200 Eur | Netradicinėse erdvėse (STEAM erdvėje, Niutono kambaryje / ne klasėje, Ignalinos nacionalinio parko ,,Gamtos mokykloje“) vedamos numatytos pamokos, vykdomi projektai atliepiantys STEAM ugdymo standartus. Organizuoti ne mažiau kaip du STEAM renginiai: ,,Tyrėjų naktis“, ,,STEAM diena progimnazijoje“. Ne mažiau kaip 80 proc. 5-8 kl. mokinių grupėse parengia ir pristato projektą (UG 3 priedas) lietuvių kalba. Parengti it įgyvendinti ne mažiau kaip du Tautinių mažumų departamento prie Lietuvos Respublikos Vyriausybės iš dalies finansuojami projektai ,,Žemaitija: istorijos, kurios įkvepia“ ir tęstinis projektas ,,Etno mozaika“. |
| Mokinių dalyvavimas miesto, respublikos ir tarptautiniuose konkursuose bei olimpiadose, įskaitant nuotolinius (,,Bebras“, ,,Olympis“, ,,Kings“ ir pan.). | Metodinės grupės | Visus metus | Žmogiškieji ištekliai | Aktualizuotas ugdymo turinys, mokiniai skatinami bendradarbiauti, ugdomos vertybinės nuostatos, pilietinės kompetencijos. Įgyvendinami ne mažiau kaip du projektai. Dalyvauja ne mažiau kaip 70 proc. mokinių. |
| Mokinių ugdymo karjerai efektyvinimas. | Karjeros specialistas  | Visus metus | Žmogiškieji ištekliaiTransporto išlaidos – 100 Eur | Sudaromos sąlygos kiekvienam mokiniui pažinti save, savo interesus, vertybes, pažinti socialinę aplinką bei socialinius vaidmenis, padėti įgyti karjeros projektavimo įgūdžių. Kiekvienai klasei organizuotos bent vienas renginys. 5-8 kl. mokiniams ,,Karjeros diena“, ,,Šok į tėvų klumpes“. 5-8 kl. 70% mokinių turės individualias arba grupines konsultacijas savęs pažinimo ir karjeros klausimais. |
| Mokomosios medžiagos atnaujinimas (vadovėliai, skaitmeninės priemonės). | Bibliotekininkas | Gegužės – birželio mėn. | 7000 Eur ir NŠA projekto lėšos | Pagal skirtas „Mokinio krepšelio“ lėšas; iš NŠA įgyvendinamo ESF projekto „Galimybių mokykla“ (Pr. Nr. 10-072-P-0001) lėšų ir progimnazijos lėšų pagal poreikį |
| Nuolat atnaujinti šiuolaikinius ugdymo reikalavimus atitinkančią įrangą ir IKT bazę.  | Administracija | Lapkričio – gruodžio mėn. | 7846 Eur | Naudoti ugdymo procese įvairias virtualias ugdymo aplinkas, skaitmenines priemones: Eduka, SMART Notebook, MOZABOOK, Wordwall ir kt. Įveiklinti kompiuterines klases, dažniau jose vesti pamokos. Aktyviau naudoti Microsoft Office 365. Sistemingai ir nuolatos atnaujinti interaktyvias lentas, keičiant interaktyviais ekranais. |
| Plėtoti mokytojų ir švietimo pagalbos specialistų profesinį tobulėjimą ugdant mokinių kompetencijas. | Metodinė taryba | Visus metus | 3450 Eur | Ne mažiau nei 90 proc. mokytojų dalyvauja kvalifikacijos kėlimo renginiuose ir dalinasi gerąja patirtimi. Organizuotos ne mažiau kaip dvi metodinės dienos. Skatinamas kolegų nusiteikimas siekti bendrų tikslų, bendruomeniškumas. Parengta pedagogų kvalifikacijos rengimo programa 2025-2026 m. m. |
| **1.2. uždavinys. Vykdyti duomenų analize ir įsivertinimu grįstą mikroklimato stebėseną.** |
| Pirmų ir penktų klasių adaptacijos, mokyklos mikroklimato tyrimus ir juos naudoja progimnazijos veiklos tobulinimui. | Psichologas  | Spalis-lapkritis | Žmogiškieji ištekliai | Parengtos mokytojams rekomendacijos. Su rekomendacijomis bus supažindinti mokytojai, mokinių tėvai ir tobulinamas ugdymo procesas. |
| Klasių valandėlės, skirtos mokinio asmeninės pažangos fiksavimui ir analizavimui. | Pavaduotojai ugdymuiKlasių vadovai | RugsėjisBirželis  | Žmogiškieji ištekliai | Mokiniai vertina, įsivertina savo veiklas kas mėnesį, du kartus per metus vyksta klasės vadovo valanda, skirta mokinių asmeninės pažangos fiksavimui ir analizavimui su klasės vadovu. |
| Neformaliojo švietimo veikoje dalyvaujančių mokinių dalis, jų poreikiai. | Pavaduotojas ugdymui | Birželis | Žmogiškieji ištekliai  | Nustatytas neformaliojo ugdymo poreikis. Būrelius lanko ne mažiau 240 mokinių. Didėja mokinių mokymo(si) motyvacija. Tikslingai išnaudojamos MK lėšos. |
| Teikti veiksmingą pedagoginę ir psichologinę pagalbą mokiniams padedant išsiugdyti aukštesnius mokymosi pasiekimus. | VGK | Visus metus | Žmogiškieji ištekliai | Ne mažiau kaip 22 valandos skiriamos konsultacijoms ir pasirenkamiesiems dalykams mokytis. Gabiems mokiniams skiriamos ne mažiau kaip 2 val. Lyginant I ir II mokslo metų pusmečius, 70 proc. klasių daro pažangą.  |
| Mokyklos veiklos kokybės įsivertinimo organizavimas: orientavimasis į mokinių poreikius. | Pavaduotojas ugdymui | Birželis | Žmogiškieji ištekliai | Plėtojama duomenimis grįsta valdymo kultūra, stiprinama bendruomenės narių atsakomybė už ugdymo kokybę, priimami būtini veiksmai gerinant mokyklos veiklos kokybę ir mokinių ugdymosi pasiekimus. |
| Skatinti mokinių sąmoningą mokymąsi ir atsakomybę už individualią pažangą visose ugdomosiose veiklose. | Dalyko mokytojaiKlasių vadovaiMetodinė taryba | Visus metus | Žmogiškieji ištekliai | Psichosocialinio ugdymo veiklų praktikumai 5-8 kl. mokiniams.100 proc. mokinių, įsivertina akademinę pažangą ir bendrąsias kompetencijas (jos vertinamos naudojant pasiekimų ir asmeninės pažangos vertinimo instrumentą). Organizuotas psichologo seminaras mokytojams apie mokinių atsakomybės ugdymą, mokymosi motyvacijos skatinimą.  |
| Mokymosi barjerų nustatymo ir pagalbos mokantis sustiprinimas. | Pavaduotoja ugdymui  | Vasaris | Žmogiškieji ištekliai | 5-8 kl. mokinių mokymosi poreikių, požiūrio į mokymąsi tyrimas ir analizavimas. |
| **1.3. Įgalinti ir užtikrinti saugią bei sveiką ugdymosi aplinką.** |
| Sustiprinti socialiai atsakingo elgesio ugdymąsi ir skatinimą, kurti teigiamą emocinį klimatą ir emocinę aplinką mokykloje. | Pavaduotojai ugdymuiKlasių vadovaiSocialinis pedagogas | Visus metus | Žmogiškieji ištekliaiTransporto išlaidos – 100 Eur | Atnaujintas socialinės pilietinės veiklos aprašas. Sudarytos galimybės 5-8 kl. mokiniams sustiprinti socialiai atsakingo elgesio ugdymąsi ir skatinimą. Organizuotos ne mažiau kaip dvi paramos akcijos. Įgyvendintas ne mažiau kaip vienas gamtamokslinis projektas. Bendradarbiaujant su Ignalinos miškų urėdija organizuota medžių sodinimo akcija.  |
| Stiprinti mokinių savivaldą, kartu su mokyklos bendruomene kurti pozityvią emocinę aplinką. | Administracija, mokinių savivalda | Visus metus | Žmogiškieji ištekliai | Kviesti į susitikimus mokyklos mokinius lyderius, įtraukti mokinių tarybą į diskusijas dėl mokiniams aktualių sprendimų, pasiūlymų. Skatinti mokinių lyderystę, įtraukiant į akcijas, švenčių ir renginių organizavimą, mokyklos erdvių puošimą.Gerinti komunikavimo procesus įvairiais lygmenimis. |
| Tėvų įtraukimas į klasės veiklas:atvirų durų dienos ir/arba klasių tėvų susirinkimai; atvira durų diena būsimų pirmokų tėvams;„Mokytojo diena“;,,Šeimos piknikas“;proto mūšiai. | Administracija Klasių vadovaiSocialinis pedagogas | Visus metus | Žmogiškieji ištekliai | Kasmet suorganizuojami ne mažiau kaip du trišaliai pokalbiai, ne mažiau kaip dvi atviros durų dienos. Dalyvauja mokytojas, mokinys, tėvai (globėjai), švietimo pagalbos specialistai. Reguliarus tėvų dalyvavimas leidžia stebėti mokinio pažangą ir laiku nustatyti galimas problemas. Daugumos mokinių pažanga individualioje pokyčio situacijoje išlieka stabili arba auga. |
| Praktinių veiklų, kuriose mokiniai ugdosi sveikos gyvensenos, sveikatos stiprinimo ir fizinio aktyvumo įpročius, organizavimas. | Fizinio ugdymo mokytojaiVisuomenės sveikatos specialistė | Visus metus | Žmogiškieji ištekliai | Organizuotos praktinės veiklos (Sveikatos diena, Judumo savaitės renginiai, Žygis po miestą, varžybos ir kt.). |
| Socialinių partnerysčių plėtojimas, siekiant ugdyti mokinių bendrąsias kompetencijas (su policijos ir pasienio tarnybomis, socialinės globos namais ir kt.). | Administracija Socialinis pedagogasKlasių vadovaiKarjeros specialistas | Visus metus | Žmogiškieji ištekliai | Vykdomos įvairios veiklos su socialiniais partneriais, plečiama galimybė lanksčiau ir konstruktyviau bendrauti ir bendradarbiauti už įstaigos ribų, organizuojant įvairius renginius, akcijas. Ugdoma mokinių empatija. |
| Vasaros socializacijos stovyklos projektas. | Pavaduotoja ugdymui | Birželis  | Žmogiškieji ištekliai, 3000 Eur (savivaldybės lėšos) | Lavinami socialiniai įgūdžiai, didinamas pasitikėjimas savimi, ugdomas kūrybiškumas ir pilietiškumas. Taip pat skatinami sveiki įpročiai, stiprinamas ryšys su gamta. Vaikai mokosi dirbti komandoje, spręsti problemas ir atrasti naujus pomėgius, o bendruomeniškumo jausmas padeda kurti ilgalaikius ryšius. Dalyvauja ne mažiau kaip 4 mokytojos ir 40 mokinių. |
| Progimnazijos bendruomenės informavimas apie mokyklos veiklą ir ugdymo galimybes: el. dienyno Tamo, internetinės svetainės ir office365 aplinkos administravimas, viešinimas. Savalaikės informacijos teikimas mokiniams, tėvams (globėjams) apie kasdienę ugdomąją, prevencinę veiklą, kitas progimnazijoje vykdomas veiklas. | AdministracijaKlasių vadovai | Visus metus | Žmogiškieji ištekliai2150 Eur | Mokyklos internetinėje svetainėje, el. dienyne Tamo laiku pateikiama mokyklos organizacinę, ugdomąją, pagalbos teikimo, neformaliąją, vertinamąją, projektinę veiklą rodanti informacija. Atnaujinti el. dienyno Tamo pildymo nuostatai. |
| **II tikslas. Siekti kokybiško įtraukiojo ugdymo, kuriant edukacines aplinkas patirtiniam ugdymui(si).** |
| **2.1. uždavinys.** Organizuoti ir koordinuoti veiklas, orientuotas į sėkmingą įtraukiojo ugdymo diegimą, palankios ugdymo(si) aplinkos kūrimą bei asmeninę ūgtį. |
| Kurti įtraukiojo ugdymo kultūrą progimnazijoje.  | Administracija Švietimo pagalbos specialistai | Visus metus | Žmogiškieji ištekliai | Dalintis informacija tikslinėms grupėms (mokytojams, tėvams, mokiniams, bendruomenei) patiems ir pasikviesti lektorius.Įtraukti visus mokyklos darbuotojus siekiant užtikrinti sklandų ugdymo proceso organizavimą, pageidaujamo elgesio skatinimą. |
| Ugdymo turinio individualizavimas ir diferencijavimas, naudojant virtualias mokymo(si) aplinkas, aktyvius mokymo metodus, NŠA pateiktą mokomąją medžiagą. Įvairinti mokymo(si) virtualioje aplinkoje formas. | VGK nariai | Visus metus | Žmogiškieji ištekliai | Organizuoti konsultacijas, apvaliojo stalo pokalbius dalyvaujant specialistams (tikslinės grupės). Tobulinti darbą su specialiųjų ugdymosi poreikių turinčiais mokiniais: įgalinti mokinio padėjėjus, specialistų pagalbą, supažindinimas su turimomis priemonėmis ir jų naudojimo galimybėmis.  |
| Dalyvauti įtraukiojo ugdymo projekto ,,Įtrauktis visiems“ veiklose. |  | Visus metus | Žmogiškieji ištekliai | Organizuoti ir dalyvauti mokymuose ir konferencijose, dalintis patirtimi įtraukiojo ugdymo organizavimo ir vykdymo tema.  |
| Teikti mokiniams mokymosi pagalbą. | Pavaduotojos,VGK nariai | Visus metus | Žmogiškieji ištekliai | Mokiniams pagal poreikius pamokų metu, teikti konsultacijas, panaudoti mokinio poreikiams skirtas valandas. Vykdyti švietimo pagalbos specialistų veiklą, siekiant suteikti pagalbą įvairių poreikių turintiems mokiniams. Į mokymosi pagalbos mokiniams planavimą įtraukti VGK. Organizuoti susitikimus su švietimo pagalbos specialistais, trišalius pokalbius.  |
| Įgyvendinti prevencines programas: ,,Zipio draugai“, ,,Obuolio draugai“, ,,Laikas kartu“, ,,Paauglystės kryžkelės“, Gyvenimo įgūdžių bendroji programa, projektų, akcijų organizavimas ir įgyvendinimas. Intervencijos priemonės. | Klasių vadovai, už Gyvenimo įgūdžių dalyko įgyvendinimą atsakingas asmuo | Visus metus | Žmogiškieji ištekliai | Vykdyti žalingų įpročių prevenciją. Organizuoti visuomenės sveikatos specialisto užsiėmimus. Organizuoti užsiėmimus su socialiniais partneriais. Vykdyti užsiėmimus pagal programas klasių valandėlių metu. Dalyvauti sveikatos stiprinimo akcijose, projektuose ir kitose veiklose. Vesti saugaus eismo pamokas 1 klasių mokiniams |
| Vykdyti apklausas apie patyčias, žalingus įpročius pagal patyčių prevencijos ir intervencijos tvarkos aprašą. | VGK nariai | Visus metus | Žmogiškieji ištekliai | Atlikti apklausas ir išanalizuoti gautų apklausų rezultatus, supažindinti tikslines grupes, numatyti priemones ir susitarimus iškilusioms problemoms spręsti. |
| Vykdyti tėvų švietimą. | Administracija, progimnazijos pagalbos specialistai | Visus metus | Žmogiškieji ištekliai1350 Eur | Organizuoti paskaitas ir / ar pokalbius su tėvais: apie administracinę atsakomybę, mobiliųjų telefonų naudojimo žalą ir pan. Organizuoti susitikimus su bendruomenės pareigūnais, vaiko teisių apsaugos specialistais. Aktyvinti bendradarbiavimą su tėvais įtraukiant į bendras veiklas: ugdymo karjerai diena „Šok į tėvų klumpes“. Šviesti tėvus susirinkimų metu, per Tamo , susitikimuose su klasių vadovais, švietimo pagalbos specialistais. |
| **2.2. uždavinys.** **Tobulinti progimnazijos edukacines erdves.** |
| Turtinti aplinkas, atliepiant įtraukiojo ugdymo principus. Ugdymo priemonių atnaujinimas, įsigijimas. | Administracija | 2025-2026 metai | 122,706 Eur savivaldybės lėšos  | Atnaujinta ugdymo aplinka: laiptinės turėklų, nuotekų sisitemos, įėjimo į pastatą laiptų ir kiemo plytelių remontas. Modernizuotos I ir II aukšto holų, aktų salės, bibliotekos, skaityklos ir laisvalaikio erdvės. Atnaujintas mokymosi kabinetų apšvietimas, pakeistos visos progimnazijos patalpų durys. Įrengtas liftas neįgaliesiems. Atlikti ugdymo patalpų, tualetų, bendrojo naudojimo patalpų remonto darbai, jas pritaikant asmenų su negalia poreikiams.Planuojama įsigyti I aukšto fojė baldai ir įranga, aktų salės baldai ir įranga, bibliotekos ir skaityklos baldai, laisvalaikio erdvės įranga, edukacinio kambario įranga, II aukšto holo baldai. |
| Progimnazija įgyvendina projektą ,,Padidinti ugdymo prieinamumą atskirtį patiriantiems vaikams“ (investicijų kryptis – „Infrastruktūros pritaikymas neįgaliesiems efektyviai veikiančiose mokyklose“) priemonės Nr. 12-003-03-01-23 (RE).  | 654 679.00 Eur |
| Įgyvendinamas projektas „Visos dienos užimtumo erdvių sukūrimas Visagino bendrojo ugdymo mokyklose" (629270 Eur.) pagal pažangos priemonę Nr. LT029-01-03-02  | 75 190,08 Eur |
| **III tikslas. Kurti šiuolaikišką ir saugią visos dienos mokyklą.** |
| **3.1.uždavinys. Organizuoti patrauklias mokinių poreikius atitinkančias veiklas progimnazijoje** |
| Visos dienos mokyklos modelio pritaikymas formalaus ir neformalaus švietimo integracijai. | Administracija | 2025 m. rugsėjo mėn. | Žmogiškieji ištekliai | Mokykla sudaro sąlygas organizuoti visos dienos mokyklos veiklą. Fizinės ugdymo aplinkos atitinka mokinių neformaliojo švietimo, grupinio darbo reikalavimams, pakankamai edukacinių ir poilsio erdvių. Plėsti socialinių partnerių tinklą: Visagino viešoji bibliotekos, Menų ir kūrybos akademija, Rekreacijos ir sporto centras, Krepšinio mokykla, Šachmatų asociacija, Futbolo akademija ir kt.  |
| Vykdyti kūrybiškumą skatinančią mokinių veiklą, organizuojant tradicinius ir naujus progimnazijos renginius, vykdant projektus.  | Administracija, mokytojai | Visus metus | Žmogiškieji ištekliai | Atsiveria galimybės išplėsti, pagilinti ir iliustruoti ugdymo turinį, teoriją susieti su praktika, atliepti skirtingų mokinių poreikius ir gebėjimus. |
| Naudoti lauko erdves mokymuisi, laisvalaikiui ir sveikatai stiprinti.  | Administracija, pagalbos specialistai, mokytojai | Visus metus | Žmogiškieji ištekliai | Vesti pamokas, renginius įvairiose mokyklos erdvėse, lauko klasėse. Išnaudoti erdves ne mokykloje fizinio ugdymo pamokoms, STEAM veikloms. Šiose veiklose dalyvaus 100 proc. 1-4 kl.ir 5-8 kl. mokinių. |
| Didinti neformaliojo švietimo veiklų pasiūlą. | Administracijamokytojai | Visus metus | Žmogiškieji ištekliai | Organizuoti ne mažiau dvidešimties meninio, sporto, techninės kūrybos, STEAM būrelių veiklą. Suteikti galimybes organizuoti mokamus neformaliojo švietimo būrelius progimnazijoje. |
| Organizuoti mokinių užimtumą po pamokų.  | Asministracija, pagalbos specialistai, mokytojai, bibliotekininkas | 2025 m. rugsėjo mėn**.** | Žmogiškieji ištekliai | Vykdyti VDM grupių veiklą 1-4 ir 5-8 klasių mokiniams: sporto žaidimai, kūrybinė veikla, žaidimai, spektakliai, parodos, skaitymas, namų darbų ruoša. Organizuoti neformaliojo švietimo veiklas. Organizuoti mokinių mokymosi pagalbą „Mokinys – mokiniui“.  |

2025 metų Veiklos plano įgyvendinimui 2025 m. numatoma skirti: 591,05 tūkst. Eur savivaldybės biudžeto lėšų ; ugdymo reikmėms 1689,34 tūkst. Eur valstybės biudžeto (mokymo lėšų); socialinei paramai mokiniams 111,4 tūkst. Eur (valstybės biudžeto) lėšų ; dotacija iš valstybės biudžeto lėšų, skirtų iš Lietuvos Respublikos Švietimo, mokslo ir sporto ministerijos, skirtų profesiniam orientavimui 11,028 tūkst. Eur; projektui „Atviros ekosistemos atsiskaitymams negrynaisiais pinigais bendrojo ugdymo įstaigų valgyklose kūrimas“ įgyvendinti 4,217 tūkst. Eur (Europos sąjungos lėšų); projektui „Galimybių mokykla“ įgyvendinti 348. Eur (Europos sąjungos lėšų); projektui „Visos dienos užimtumo erdvių sukūrimas Visagino bendrojo ugdymo mokyklose“ įgyvendinti 196,406 tūkst. Eur lėšų (iš jų 114,787 tūkst. Eur Europos sąjungos lėšų, 81,619 tūkst. Eur iš savivaldybės biudžeto lėšų );

Projektui „Visagino progimnazijų erdvių pritaikymas negalią turinčių mokinių ugdymuisi įtraukiuoju būdu“ įgyvendinti  458,273 tūkst. Eur lėšų (iš jų 395,44 tūkst. Eur Europos sąjungos lėšų, 62,833 tūkst. Eur iš savivaldybės biudžeto); pastatų konstrukcijų ir inžinerinių tinklų remontas, avariniai darbai  122,706 tūkst. Eur savivaldybės biudžeto lėšų; dalinis plano įgyvendinimas bus finansuojamas iš paramos lėšų likučio 1640 Eur; už įstaigos teikiamas paslaugas planuojama gauti 53,2 tūkst. Eur lėšų.

Veiklos planas pristatomas progimnazijos tarybai, suderinamas su progimnazijos taryba ir teikiamas tvirtinti progimnazijos direktoriui.

2025 metų veiklos plano įgyvendinimas detalizuojamas mėnesių planuose. Veiklos plano įgyvendinimo priežiūra atliekama viso proceso metu. Progimnazijos veiklos plano vykdymo priežiūrą vykdo direktorius, direktoriaus pavaduotojai ugdymui, direktoriaus pavaduotojas ūkio reikalams. Veiklos ataskaita teikiama progimnazijos bendruomenei.

SUDERINTA

\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

Visagino ,,Gerosios vilties“ progimnazijos

Tarybos pirmininkas Aleksandr Kočiurov

\_\_\_\_\_\_\_\_\_\_\_\_\_\_\_\_\_\_\_\_\_\_

(data)